**ELŐTERJESZTÉS**

**Körmend város Önkormányzata Képviselő-testületének 2017. június 22-i ülésére**

**Tárgy:** Körmendi városi sporttelep centerpályájának világítás kiépítése

**Tisztelt Képviselő-testület!**

Az állami támogatás felhasználását szabályzó jogszabályok lehetőséget adnak arra, hogy a Magyar Labdarúgó Szövetség (MLSZ) sportcélú ingatlanra irányuló építési célú beruházást valósítson meg az ország területén.

A támogatás igénybevételének eljárásrendje nem hasonlít a hagyományos pályázatoknál megszokott szabályokhoz. Nyílt pályázati felhívás nem kerül kiírásra, a kiválasztás „zártkörű” abban az értelemben, hogy a megyei igazgatóságok által kiválasztott jelölteknek kiküldött igénylőlapok alapján történik a fejlesztéssel érintett helyszínek kiválasztása.

Vas megyében ennek keretében 3db pályázat támogatására van lehetőség, ebből 2db edzés szintű (200 lux) és 1 db mérkőzésszintű (350 lux) világítás kiépítésére van lehetőség. A pályázat benyújtására Körmend is felkérést kapott. Az edzőpályán van edzésszintű világítás, a centerpálya mérkőzésre alkalmas világítását lenne célszerűbb megvalósítani.

A fejlesztés becsült költsége bruttó 35.814.000 Ft (négy tartóoszlopos verzió). A támogatás mértéke a becsült nettó költség 70 %-a. Önrészként a becsült bruttó költségek 30%-a (10.744.200 Ft) és az el nem számolható költségek (közműtérkép, szakvélemények, pl. talajmechanikai, közműfejlesztés (3X160 Amper max 50m-re a pályától) kivitelezéshez szükséges feltételek, megközelíthetőség, víz, villany.)

A kivitelezést az MLSZ közbeszerzés során választja ki. Amennyiben az eljárásban nyertes ár maximum 10 %-kal tér el a becsült költségektől felfelé, akkor a pályázó 8 napon belül köteles kiegészíteni az önrészt. 10 % feletti plusz költség esetén egyoldalú jognyilatkozattal el lehet állni a beruházástól, ekkor 8 napon belül az MLSZ visszatéríti a befizetett összeget. Ugyancsak visszatérítés jár, ha a közbeszerzés alacsonyabb árat eredményez.

Az MLSZ 2017. július 14-ig hagyja jóvá a megyei igazgatóságok javaslatait. Az együttműködési megállapodás aláírását követően 8 napon belül be kell fizetni a 30 %-ot. Kivitelezés viszont várhatóan 2018-ban történik.

A kivitelezés során beszállításhoz szükséges bejárási útvonalat biztosítani kell 40 t/gépjármű súlyhatárig, szabályos használat esetén történt útkárokért nem kérhet az önkormányzat kártérítést.

Kivitelezéshez szükséges engedélyek beszerzése is kötelezettség. Önkormányzat és sportegyesület egyaránt pályázhat, de miután önkormányzati tulajdon, ezért célszerűbb az önkormányzatnak pályázni.

A kivitelezési feladatok beruházója az MLSZ lesz, apályázó szervezet nem kap vissza nem térítendő (TAO) támogatást, azaz saját hatáskörben konkrét beruházási tevékenységet nem kell elvégeznie, nem kell számlákat kiállítania és kifizetnie, valamint nem kell a támogatással az állami támogatást nyújtó szerv felé közvetlenül elszámolnia!

A benyújtandó pályázati dokumentáció részeként ugyanakkor olyan nyilatkozatot is kell(ene) tenni melyben vállalja az önkormányzat, hogy az együttműködési megállapodás aláírását követően (8 napon belül) a közbeszerzési eljárás megkezdése előtt a szükséges önrészt befizeti. Ez várhatóan az idei évben lenne már esedékes, mely az önkormányzat számára vállalhatatlan.

A fejlesztés ugyanakkor megvalósíthatásra érdemes, ezért javaslom, hogy az önkormányzat olyan határozatot hozzon, melyben a fejlesztéshez szükséges forrásokat a 2018. évi költségvetésében biztosítja.

**HATÁROZATI JAVASLAT**

Körmend város Önkormányzata Képviselő-testülete a körmendi városi sporttelep centerpályáján történő mérkőzésszintű világításának kiépítését támogatja, a pályázaton részt kíván venni. A fejlesztés megvalósításának önrészét, azaz 10.744.200 Ft összeget a 2018. évi költségvetésének terhére biztosítja. A polgármestert a benyújtáshoz szükséges dokumentumok aláírására és az előkésztő feladatok elvégeztetésére felhatalmazza.

Felelős: Bebes István polgármester

Határidő: 2016. június 23.

Körmend, 2017. június 15.

**Bebes István**

**polgármester**